যুবরাজ থেকে গম্ভীর, পহেলগাঁও নিয়ে কে কী বললেন

ওয়েব ডেস্ক: পহেলগাঁওয়ের (Pahalgam) বৈসরণে জঙ্গিদের নাশকতার বলি হয়েছেন ২৬ জন, যাঁদের একজন বাদে সবাই পর্যটক। মর্মান্তিক এই ঘটনায় শোকে মূহ্যমান আসমুদ্রহিমাচল। পাকিস্তানের মদতপুষ্ট লস্কর ই তইবার ছায়া সংগঠন দ্য রেজিস্ট্যান্স ফ্রন্ট এই নাশকতার দায় স্বীকার করেছে। অবিলম্বে বদলা নেওয়ার দাবি উঠছে দেশজুড়ে। দেশের প্রাক্তন এবং বর্তমান ক্রিকেটাররাও এই ঘটনায় শোকপ্রকাশ করেছেন। দেখে নেওয়া যাক কে কী বললেন।

যুবরাজ সিং (Yuvraj Singh): পহেলগাঁওয়ে পর্যটকদের উপর হামলা গভীরভাবে শোকাহত। ক্ষতিগ্রস্ত এবং তাদের পরিবারের শক্তি জোগানোর জন্য প্রার্থনা করছি। আসুন আশা এবং মানবতার খাতিরে একজোট হই।

ইরফান পাঠান (Irfan Khan): যতবার নিরপরাধ প্রাণ যায়, মানবতার মৃত্যু হয়। আজ কাশ্মীরে যা হল তা দেখা ও শোনা হৃদয়বিদারক। দু’দিন আগেই ওখানে ছিলাম, এই যন্ত্রণা খুব কাছের মনে হচ্ছে।

আরও পড়ুন: পহেলগাঁওয়ের জের, আইপিএল ম্যাচে নেই চিয়ারলিডার, হবে নীরবতা পালন

বীরেন্দ্র সেওয়াগ (Virender Sehwag): পহেলগাঁওয়ে নিরীহ পর্যটকদের উপর নিন্দনীয় জঙ্গি হামলার কথা শুনে গভীরভাবে ব্যথিত। যাঁরা প্রিয়জনদের হারিয়েছেন তাঁদের প্রতি আমার হৃদয় ভেঙে পড়েছে। আহতদের জন্য প্রার্থনা।

কে এল রাহুল (KL Rahul): কাশ্মীরে জঙ্গি হামলার ঘটনা হৃদয়বিদারক। নিহতদের পরিবারের প্রতি আমার সমবেদনা। শান্তি ও শক্তির জন্য প্রার্থনা করছি।

শুভমান গিল (Shubman Gill): পহেলগাঁওয়ে হামলার ঘটনা হৃদয়বিদারক। আমার প্রার্থনা নিহতদের এবং তাদের পরিবারের সঙ্গে। আমাদের দেশে এই ধরনের হিংসার কোনও স্থান নেই।

গৌতম গম্ভীর (Gautam Gambhir): নিহতদের পরিবারের জন্য প্রার্থনা করছি। এর জন্য যারা দায়ী, তাদের মূল্য চোকাতে হবে। ভারত আঘাত হানবে।